Pentru 29 de ani, Angelica a purtat numele lui Cămărășescu. Căsnicie din care au rezultat patru copii, opt plângeri la Poliție, patru certificate medico-legale, zeci de procese, un divorț și 9 800 de euro de la statul român. Pe 23 mai 2017, Curtea Europeană a Drepturilor Omului (CEDO) a reținut eșecul autorităților române de a o proteja pe reclamantă în fața violenței domestice „în ciuda solicitărilor ei repetate către poliție, procurori și instanțe de judecată”.

Este al patrulea caz de violență domestică, soluționat și comunicat Guvernului Român, și al doilea în care o femeie își găsește dreptatea la CEDO. Primul a fost în 2012.